**מרכז ברקאי להכשרת רבנים ופיתוח קהילות** הוא ארגון הפועל להעצמת קהילות יהודיות ולהכשרת רבני קהילה ונשותיהם כמנהיגים משמעותיים ורלוונטיים לבני הקהילה. המרכז נוסד בשנת תשע"א ושוכן במודיעין. המרכז מקיים תוכנית הכשרה לרבנים מכהנים (יום בשבוע במשך שנתיים, כ-600 שעות), ותוכנית ליווי לרבני קהילות החברות במרכז קהילות ברקאי הכוללת לימודי המשך והעמקה. נכון לתשפ"ד, הוכשרו במרכז כ-200 רבנים עם נשותיהם.

מייסדי המרכז והעומדים בראשי, הם הרב דוד פיין והרב שלמה סובול, ונשיאו הוא הרב ישראל מאיר לאו. מנהלת המרכז היא עמית בראון. בשנת תשפ"ג זכה המרכז בפרס כץ.

תוכנית ההכשרה לרבנים
--------------------

תוכנית ההכשרה כוללת שיטות לימוד מגוונות: שיעורים, סדנאות, סיורים, פרויקטים אישיים, ועוד.  בכל מחזור משתתפים כעשרים רבנים.

התוכנית מורכבת משלושה ממדים: **הממד התורני הלכתי**, שבו נלמדים נושאים הלכתיים מעשיים שרב קהילה פוגש בעבודתו היומיומית, בדגש על היבטים עכשוויים ורלוונטיים שלא תמיד נידונו במפורש ובמסודר בספרות הפסיקה לדורותיה, וביניהם: רפואה והלכה, טכנולוגיה והלכה, מצוות התלויות בארץ, מדיניות פסיקה הלכתית; **הממד הקהילתי**, שבו נלמדים נושאים קהילתיים וחברתיים, וביניהם: מיפוי צרכי קהילה, בניית תוכנית עבודה לפעילות קהילתית, עקרונות בבריאות הנפש, עבודה עם נוער, מתבגרים וילדים; **הממד המנהיגותי**, שבו נלמדים נושאים אישיים ובין-אישיים, וביניהם: ניהול עצמי, גישור, אימון אישי, ייעוץ זוגי, תורת הנאום, התמודדות עם שחיקה, ועוד.

במהלך התוכנית מתקיימים מפגשים ושיתופי פעולה עם רבנים ואנשי מקצוע מארגונים מגוונים שיש השקה בינם ובין תפקידי הרב, כגון: מכון פועה, מכון התורה והארץ, מקימי, מכון צומת, הסתדרות הרבנים דאמריקה, בית הספר לדיבור מול קהל, אתנחתא, מכון חרוב, ועוד.

המרכז מוציא לאור סדרת ספרי מאמרים שנכתבו על ידי משתתפי התוכנית. כל הספרים נקראים: "ספר ברקאי: רבנות וקהילה בעולם משתנה", נכון לתשפ"ד, יצאו לאור חמישה כרכים.

הכשרה לנשות רבנים, לימודי המשך וימי עיון
----------------------------------------

המרכז מקיים גם הכשרה ייעודית לנשות הרבנים במקביל להכשרה של הרבנים, מתוך תפיסה שמשימת הרבנות היא משימה משפחתית הדורשת גיבוש וטיפוח תפיסת עולם וחזון רוחני ומעשי, לצד רכישת ידע וכלים להתמודדות עם אתגרי התפקיד.

המרכז מקיים ימי עיון ייעודיים להעשרה והדרכה בנושאים ששייכים לפעילותם של רבני הקהילות, כגון: פעילות חסד קהילתית יעילה ומועילה, אתגרים והזדמנויות בזקנה בקהילה, זיהוי אובדנות והתמודדות עימה, מוגנות בקהילה, רווקות מאוחרת, ועוד.

בכל שנה, בוחר המרכז נושאים ללימוד והעמקת הידע עבור הבוגרים שסיימו את ההכשרה הבסיסית. כמו לדוגמה, קדושת החיים (בשיתוף מכון פועה), ייעוץ זוגי (בשיתוף מכון נתיבות).

פרס ברקאי
---------

אחת לשנתיים, המרכז מקיים טקס ובו מעניק פרס הוקרה משולש: מפעל חיים לרב קהילה, גבאי למופת, קהילת למופת. בין הזוכים בפרס במשך השנים: **רב השנה** - הרב אורי שרקי, הרב יונה פודור, הרב גדעון פרל. **קהילת השנה** – חצרות גנים (פתח תקווה), רמת אשכול (לוד).

מיזמים נוספים
-------------

המרכז מקיים מיזם 'קהילות תאומות', לחיזוק הקשר בין רבני קהילות ברקאי וקהילותיהם בישראל, לבין רבני קהילה וקהילותיהם בחוץ לארץ.

המרכז מקיים כנס שנתי לגבאים וחברי ועד קהילות, בשיתוף עם איחוד בתי הכנסת והקהילות בישראל.

המרכז הפיק מחזור תפילה ליום הכיפורים בנוסח מקוצר, המיועד למתפללים שמגיעים לבית הכנסת ביום הכיפורים והנוסח המלא ארוך מדי עבורם.

המרכז קיים סקר על ציפיות וצרכים של רווקים ורווקות מרבני הקהילה שאליה הם משתייכים. ופרסם את תוצאותיו.

במהלך התפשטות נגיף הקורונה בישראל, הוטל סגר על שכונות בעיר מודיעין, וכעשרה מרבני המרכז המתגוררים בעיר התגייסו להקמת מערך מתנדבים עירוני לסיוע למבודדים ונזקקים. המרכז מסייע בהתנדבות גם להקמת סוכות כשרות לפני חג הסוכות.

בתקופת מלחמת חרבות ברזל, המרכז נרתם לעזור לחיילי צה"ל ובני משפחותיהם. המרכז גייס כסף על מנת לקנות ציוד לחיילים. היוזמה החלה כתמיכה בחיילים של קהילות ברקאי ברחבי הארץ שלא היה להם כסף לרכישת ציוד, והמשיכה לחלוקת ציוד ליחידות רבות בצה"ל ולכיתות כוננות.

בעקבות מלחמת חרבות ברזל, המרכז יזם הכשרה מיוחדת לרבני הקהילות בנושא טראומה ואובדן במעגלי החיים, בשיתוף עם היחידה ללימודי המשך בבית הספר לעבודה סוציאלית באוניברסיטת בר-אילן.

קישורים חיצוניים
----------------

* אתר מרכז ברקאי
* ערוץ מרכז ברקאי ביוטיוב
* מידע על עמותת ברקאי באתר ג'ייסטאר
* מאמרים של מרכז ברקאי, באתר ספריית אסיף
* ריאיון באתר מודיעין ניוז

הערות שוליים
------------



1. ↑  רשימת הקהילות, כ-75 במספר, מופיעה באתר המרכז.
2. ↑  נימוקי ועדת הפרס, באתר פרס כץ.
3. ↑  בית מדרש שלנו - Barkai, באתר israelrabbis.org
4. ↑  ראו כאן וכאן.
5. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.inn.co.il
6. ↑  *הרב דוד פיין I כנס לרבני קהילות וישובים - 'אתגרים והזדמנויות בזקנה בקהילה'*, נבדק ב-2024-02-15
7. ↑  *הרב שלמה סובול, מייסד מרכז רבני ברקאי, בראיון ל'כאן מורשת' על הכנס "ובחרת בחיים" למניעת אובדנות*, נבדק ב-2024-02-15
8. ↑  *הרב דוד פיין, מייסד מרכז רבני ברקאי, בראיון לפארלי שחר בכאן מורשת על כנס המוגנות בקהילה*, נבדק ב-2024-02-15
9. ↑  פרס ברקאי - Barkai, באתר israelrabbis.org
10. ↑  הרב אורי שרקי זכה בפרס מפעל חיים לרב קהילה, באתר סרוגים
11. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.inn.co.il
12. ↑  הרב גדעון פרל זכה בפרס מפעל חיים, באתר סרוגים
13. ↑  טקס פרס ברקאי: "פועלים להפיכת הקהילות למקומות אכפתיים וטובים יותר", באתר סרוגים
14. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.inn.co.il
15. ↑  מיזם קהילות תאומות, באתר Barkai
16. ↑  התחבר/י או הירשם/הירשמי כדי לראות. באתר m.facebook.com
17. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.inn.co.il
18. ↑  *תפקיד רב הקהילה בעזרה לרווקים- חלק א I הרב שלמה סובול, ראש מרכז ברקאי וברק דרור-כהן*, נבדק ב-2024-02-15
19. ↑    
שגיאות פרמטריות בתבנית:קישור כללי   
פרמטרי חובה [ כותרת ] חסרים {{{כותרת}}}, באתר www.inn.co.il
20. ↑  *המהדורה המרכזית של חדשות 2 על הפעילות של מרכז רבני ברקאי לקראת חג הסוכות*, נבדק ב-2024-02-15